# Jurnalul Oficial C 451A/8 no

| | ISSN 1977-1029 |
| --- | --- |
| Jurnalul Oficial
  al Uniunii Europene | C 451A |
| | |
| Ediţia în limba română | Comunicări şi informări | Anul 648 noiembrie 2021 |

ISSN 1977-1029

Jurnalul Oficial

al Uniunii Europene

C 451A

Ediţia în limba română

Comunicări şi informări

Anul 648 noiembrie 2021

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Comisia Europeană |
| 2021/C 451 A/01 | Secretariatul General — Publicarea unui post vacant pentru funcția de director (gradul AD 14) [articolul 29 alineatul (2) din Statutul funcționarilor] — COM/2021/10409 | 1 |

Cuprins

Pagina

V   Anunţuri

PROCEDURI ADMINISTRATIVE

Comisia Europeană

2021/C 451 A/01

Secretariatul General — Publicarea unui post vacant pentru funcția de director (gradul AD 14) [articolul 29 alineatul (2) din Statutul funcționarilor] — COM/2021/10409

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comisia Europeană

| 8.11.2021 | RO | Jurnalul Oficial al Uniunii Europene | CA 451/1 |
| --- | --- | --- | --- |

8.11.2021

RO

Jurnalul Oficial al Uniunii Europene

CA 451/1

---

Secretariatul General

Publicarea unui post vacant pentru funcția de director (gradul AD 14)

[articolul 29 alineatul (2) din Statutul funcționarilor]

COM/2021/10409

(2021/C 451 A/01)

Cine suntem

Secretariatul General este principalul serviciu subordonat președintei Comisiei Europene. Acesta își coordonează îndeaproape activitatea cu celelalte servicii centrale și subordonate președintei, care asigură, alături de Secretariatul General, buna funcționare a instituției. Cu acordul președintei Comisiei, Secretariatul General furnizează, de asemenea, consiliere și sprijin vicepreședinților în exercitarea rolului lor de adjuncți ai președintei și de coordonatori ai grupurilor de comisari și ai echipelor de proiect desemnate de președintă.

În cadrul Secretariatului General, rolul Serviciului de protocol este de a organiza vizitele efectuate la Comisie de către personalități la nivel înalt, inclusiv cu ocazia semnării unor acorduri; de a organiza evenimente și vizite legate de activitatea colegiului comisarilor, atât în Bruxelles, cât și în străinătate; de a gestiona aspectele legate de protocol ale conferințelor organizate de Comisie și ale vizitelor președintei în țări terțe, precum și participarea la summituri și la conferințe internaționale.

Ce propunem

Un post de director – șef al Serviciului de protocol în cadrul Secretariatului General, care va conduce un serviciu compus din 12 membri ai personalului.

Directorul va fi responsabil de organizarea și buna desfășurare a tuturor activităților de protocol, inclusiv de organizarea de vizite și conferințe, precum și de însoțirea vizitatorilor cu ocazia evenimentelor respective, în special a vizitelor unor personalități, a vizitelor președintei în străinătate și a evenimentelor colegiului, precum și de acordarea de sprijin vicepreședinților și vicepreședinților executivi, după caz. Directorul va fi, de asemenea, responsabil de gestionarea resurselor umane și financiare din cadrul serviciului.

Profilul căutat (criterii de selecție)

Candidații ar trebui să aibă:

Competențe de conducere

| — | să fie un manager organizat, care să dea dovadă de discernământ și să aibă capacitatea de a motiva personalul; |
| --- | --- |

—

să fie un manager organizat, care să dea dovadă de discernământ și să aibă capacitatea de a motiva personalul;

| — | să aibă calități deosebite de conducere și de comunicare, cu o capacitate dovedită de a conduce un serviciu caracterizat printr-un mediu de lucru supus unei presiuni ridicate și aflat în evoluție rapidă, precum și capacitatea de a fixa priorități și de a asigura transpunerea acestora în practică; |
| --- | --- |

—

să aibă calități deosebite de conducere și de comunicare, cu o capacitate dovedită de a conduce un serviciu caracterizat printr-un mediu de lucru supus unei presiuni ridicate și aflat în evoluție rapidă, precum și capacitatea de a fixa priorități și de a asigura transpunerea acestora în practică;

| — | să aibă o capacitate dovedită de gândire strategică, prin care să demonstreze că dispune de competențe analitice solide și o foarte bună capacitate de coordonare, arbitraj și mediere. |
| --- | --- |

—

să aibă o capacitate dovedită de gândire strategică, prin care să demonstreze că dispune de competențe analitice solide și o foarte bună capacitate de coordonare, arbitraj și mediere.

Competențe și experiență de specialitate

| — | să aibă o cunoaștere excelentă și actualizată a priorităților de politică externă ale UE; |
| --- | --- |

—

să aibă o cunoaștere excelentă și actualizată a priorităților de politică externă ale UE;

| — | să aibă competențe diplomatice solide și o bună înțelegere și cunoaștere a rolului și a misiunii Serviciului de protocol. |
| --- | --- |

—

să aibă competențe diplomatice solide și o bună înțelegere și cunoaștere a rolului și a misiunii Serviciului de protocol.

Calități personale

| — | să aibă aptitudini solide de prezentare și comunicare și capacitatea de a negocia eficient la nivel înalt cu părțile interesate interne și externe; |
| --- | --- |

—

să aibă aptitudini solide de prezentare și comunicare și capacitatea de a negocia eficient la nivel înalt cu părțile interesate interne și externe;

| — | să aibă o abordare dinamică și orientată spre viitor cu privire la noile provocări și o abordare clară în ceea ce privește soluționarea problemelor, cu un angajament ferm de a obține rezultate tangibile. |
| --- | --- |

—

să aibă o abordare dinamică și orientată spre viitor cu privire la noile provocări și o abordare clară în ceea ce privește soluționarea problemelor, cu un angajament ferm de a obține rezultate tangibile.

Criterii obligatorii (cerințe de eligibilitate)

Vor fi luați în considerare pentru etapa de selecție numai candidații care îndeplinesc, până la termenul-limită de depunere a candidaturilor, următoarele cerințe formale:

| — | Cetățenie: candidații trebuie să fie cetățeni ai unuia dintre statele membre ale Uniunii Europene. |
| --- | --- |

—

Cetățenie: candidații trebuie să fie cetățeni ai unuia dintre statele membre ale Uniunii Europene.

| — | Titlu sau diplomă universitară: candidații trebuie să aibă:






  — | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani; |
| --- | --- | --- |

—

Titlu sau diplomă universitară: candidații trebuie să aibă:

—

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani;

| — | fie un nivel de studii corespunzător unui ciclu complet de studii universitare absolvite cu diplomă și o experiență profesională adecvată de cel puțin 1 an, atunci când durata normală a studiilor universitare este de cel puțin 3 ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos). |
| --- | --- |

—

fie un nivel de studii corespunzător unui ciclu complet de studii universitare absolvite cu diplomă și o experiență profesională adecvată de cel puțin 1 an, atunci când durata normală a studiilor universitare este de cel puțin 3 ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos).

| — | Experiență profesională: candidații trebuie să aibă cel puțin 15 ani de experiență profesională postuniversitară (1) la un nivel la care pot avea acces pe baza calificărilor menționate anterior. Cel puțin 5 ani din experiența profesională respectivă trebuie să fi fost dobândiți într-un domeniu relevant pentru acest post. |
| --- | --- |

—

Experiență profesională: candidații trebuie să aibă cel puțin 15 ani de experiență profesională postuniversitară (1) la un nivel la care pot avea acces pe baza calificărilor menționate anterior. Cel puțin 5 ani din experiența profesională respectivă trebuie să fi fost dobândiți într-un domeniu relevant pentru acest post.

| — | Experiență într-o funcție de conducere: din experiența profesională postuniversitară, cel puțin 5 ani trebuie să fi fost dobândiți într-o funcție de conducere la nivel înalt (2). |
| --- | --- |

—

Experiență într-o funcție de conducere: din experiența profesională postuniversitară, cel puțin 5 ani trebuie să fi fost dobândiți într-o funcție de conducere la nivel înalt (2).

| — | Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (3) și satisfăcător o altă limbă oficială a Uniunii Europene. Comitetele de selecție vor verifica, în cadrul interviului (interviurilor), în ce măsură candidații îndeplinesc cerința privind cunoașterea satisfăcătoare a unei alte limbi oficiale a UE. În acest scop, interviul (sau o parte a acestuia) s-ar putea desfășura în limba respectivă. |
| --- | --- |

—

Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (3) și satisfăcător o altă limbă oficială a Uniunii Europene. Comitetele de selecție vor verifica, în cadrul interviului (interviurilor), în ce măsură candidații îndeplinesc cerința privind cunoașterea satisfăcătoare a unei alte limbi oficiale a UE. În acest scop, interviul (sau o parte a acestuia) s-ar putea desfășura în limba respectivă.

| — | Limita de vârstă: candidații trebuie să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește 66 de ani [a se vedea articolul 52 litera (a) din Statutul funcționarilor (4)]. |
| --- | --- |

—

Limita de vârstă: candidații trebuie să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește 66 de ani [a se vedea articolul 52 litera (a) din Statutul funcționarilor (4)].

Selecția și numirea

Selecția și numirea vor fi efectuate în conformitate cu procedurile de selecție și de recrutare ale Comisiei Europene [a se vedea: Documentul privind politica referitoare la înalții funcționari – Document on Senior Officials Policy (5)].

Ca parte a acestei proceduri de selecție, Comisia Europeană instituie un comitet de preselecție. Acest comitet examinează toate candidaturile, efectuează o primă verificare a eligibilității și îi identifică pe acei candidați care au profilul cel mai potrivit în raport cu criteriile de selecție menționate mai sus, care pot fi invitați să susțină un interviu cu comitetul de preselecție.

Comitetul de preselecție formulează o serie de concluzii în urma interviurilor respective și propune o listă de candidați care vor susține interviuri suplimentare cu Comitetul consultativ privind numirile (CCN) din cadrul Comisiei Europene. CCN, luând în considerare concluziile comitetului de preselecție, va stabili candidații care vor fi invitați la un interviu.

Candidații care sunt convocați la un interviu cu CCN participă la probe organizate într-un centru de evaluare, care se desfășoară pe parcursul unei zile întregi, sub supravegherea unor consultanți externi din domeniul recrutării. Pe baza rezultatelor obținute la interviu și a raportului întocmit de centrul de evaluare, CCN stabilește o listă restrânsă de candidați considerați potriviți pentru a exercita funcția.

Candidații pe care CCN îi înscrie pe lista restrânsă vor fi invitați la un interviu cu președinta Comisiei (6).

În urma acestor interviuri, Comisia Europeană adoptă decizia de numire.

Candidatul selectat trebuie să își fi îndeplinit toate obligațiile care îi revin în temeiul legislației privind serviciul militar, să prezinte garanțiile morale necesare exercitării atribuțiilor sale și să fie apt din punct de vedere fizic să își îndeplinească atribuțiile.

Candidatul selectat ar trebui să dețină sau să fie în măsură să obțină o certificare a autorizării de securitate valabilă de la autoritatea națională de securitate din țara sa. Autorizarea de securitate a personalului reprezintă decizia administrativă emisă după finalizarea unei investigații de securitate efectuate de către autoritatea națională de securitate competentă în conformitate cu actele cu putere de lege și normele naționale aplicabile în materie de securitate, prin care se atestă că persoanei respective i se poate permite accesul la informații clasificate până la un nivel specificat. (Vă atragem atenția asupra faptului că procedura necesară pentru obținerea autorizării de securitate poate fi demarată numai la cererea angajatorului, nu și la cererea candidatului.)

Candidatul nu va avea acces la informații UE clasificate la nivelul CONFIDENTIEL UE/EU CONFIDENTIAL sau la un nivel superior și nu va putea participa la reuniunile la care se discută despre informații UE clasificate decât după ce i-a fost acordată autorizarea de securitate de către statul membru vizat și după ce a fost finalizată procedura de acordare a autorizării prin emiterea notei de informare obligatorii din punct de vedere juridic de către Direcția Securitate a Comisiei Europene.

Egalitatea de șanse

În conformitate cu articolul 1d din Statutul funcționarilor, Comisia Europeană urmărește îndeplinirea obiectivului strategic de a asigura egalitatea de gen la toate nivelurile de conducere până la finalul mandatului său curent și aplică o politică de promovare a egalității de șanse prin încurajarea candidaturilor care ar putea contribui la o mai mare diversitate, egalitate de gen și echilibru geografic general.

Condițiile de încadrare în muncă

Salariile și condițiile de încadrare în muncă sunt prevăzute în Statutul funcționarilor.

Candidatul selectat va fi recrutat ca funcționar cu gradul AD14. Acesta va fi încadrat în treapta 1 sau 2 a gradului menționat, în funcție de durata experienței sale profesionale anterioare.

Candidații selectați trebuie să aibă în vedere condiția menționată în Statutul funcționarilor conform căreia toți noii angajați trebuie să încheie cu succes o perioadă de probă de nouă luni.

Locul de desfășurare a activității este Bruxelles, unde se află sediul Secretariatului General.

Independență și declarația de interese

Înainte de a-și prelua atribuțiile, candidatul selectat va trebui să dea o declarație prin care se angajează să acționeze în mod independent în interesul public și să declare orice interes care ar putea fi considerat ca aducând atingere independenței sale.

Procedura de depunere a candidaturii

Înainte de a vă depune candidatura, verificați cu atenție dacă îndepliniți toate cerințele de eligibilitate (din secțiunea „Criterii obligatorii”), în special cele privind tipurile de diplome, experiența profesională la nivel înalt și cunoștințele lingvistice cerute. Neîndeplinirea uneia dintre cerințele de eligibilitate duce la excluderea automată din procedura de selecție.

Dacă doriți să vă depuneți candidatura, trebuie să vă înscrieți prin internet pe site-ul web de mai jos și să urmați instrucțiunile cu privire la diferitele etape ale procedurii:

https://ec.europa.eu/dgs/human-resources/seniormanagementvacancies/

Trebuie să aveți o adresă de e-mail valabilă. Aceasta va servi pentru confirmarea înscrierii dumneavoastră și ne va permite să vă contactăm în cursul diferitelor etape ale procedurii. Prin urmare, vă rugăm să informați Comisia Europeană cu privire la o eventuală modificare a adresei dumneavoastră de e-mail.

Pentru a vă finaliza candidatura, trebuie să încărcați un CV în format PDF, utilizând, de preferință, formatul de CV Europass (7), și să completați online o scrisoare de intenție (de maximum 8 000 de caractere). CV-ul și scrisoarea dumneavoastră de intenție pot fi redactate în oricare dintre limbile oficiale ale Uniunii Europene.

După finalizarea înscrierii online, veți primi un e-mail de confirmare a înregistrării candidaturii dumneavoastră. Dacă nu primiți un e-mail de confirmare înseamnă că nu v-a fost înregistrată candidatura!

Vă atragem atenția asupra faptului că nu este posibil să urmăriți online evoluția candidaturii. Veți fi contactat direct de Comisia Europeană cu privire la stadiul candidaturii dumneavoastră.

În cazul în care aveți nevoie de mai multe informații și/sau întâmpinați probleme tehnice, vă rugăm să trimiteți un e-mail la următoarea adresă: HR-MANAGEMENT-ONLINE@ec.europa.eu

Data-limită

Data-limită pentru înscriere este 6 decembrie 2021, ora 12.00 după-amiaza, ora Bruxelles-ului. Înscrierea nu va mai fi posibilă ulterior.

Este responsabilitatea dumneavoastră să finalizați înscrierea online în timp util. Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată expirată data-limită pentru efectuarea înscrierii, nu veți mai putea introduce niciun fel de date. Nu se acceptă înscrieri după expirarea datei-limită.

Informații importante pentru candidați

Li se atrage atenția candidaților asupra faptului că deliberările comitetelor de selecție sunt confidențiale. Li se interzice candidaților sau oricărei alte persoane care acționează în numele lor să stabilească contacte directe sau indirecte cu membrii acestor comitete. În cazul în care aveți întrebări, adresați-vă secretariatului comitetului respectiv.

Protecția datelor cu caracter personal

Comisia Europeană se va asigura că datele cu caracter personal ale candidaților sunt prelucrate în conformitate cu Regulamentul (UE) 2018/1725 al Parlamentului European și al Consiliului (8). Aceste dispoziții se aplică în special în ceea ce privește confidențialitatea și securitatea datelor respective.

---

(1)  Experiența profesională nu se ia în considerare decât dacă reprezintă o relație de muncă efectivă, definită drept muncă reală și autentică, efectuată în schimbul unei contraprestații monetare și în calitate de angajat (indiferent de tipul de contract) sau de prestator de servicii. Activitățile profesionale desfășurate cu fracțiune de normă vor fi calculate proporțional, pe baza procentului dintr-o normă întreagă al orelor lucrate, dovedit printr-un certificat. Concediul de maternitate/concediul pentru creșterea copilului/concediul de adopție se ia în considerare dacă a avut loc în cadrul unui contract de muncă. Perioadele de lucru la un doctorat sunt asimilate cu experiența profesională, chiar dacă nu au fost plătite, însă pe o durată maximă de trei ani și cu condiția ca doctoratul să fi fost finalizat cu succes. O anumită perioadă nu poate fi luată în calcul decât o singură dată.

(2)  În CV-ul lor, candidații trebuie să indice în mod clar, pentru toți anii în cursul cărora a fost dobândită experiența într-o funcție de conducere: 1. denumirea și natura funcțiilor de conducere deținute; 2. numărul de angajați avuți în subordine în perioada în care au deținut posturile respective; 3. dimensiunea bugetelor gestionate; 4. numărul de niveluri ierarhice superioare și inferioare; și 5. numărul de posturi existente la același nivel ierarhic cu cel al candidatului.

(3)  https://eur-lex.europa.eu/legal-content/RO/TXT/?uri=CELEX%3A01958R0001-20130701

(4)  https://eur-lex.europa.eu/legal-content/RO/TXT/?uri=CELEX%3A01962R0031-20140701

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (există numai în limba engleză)

(6)  Președinta poate încredința unei alte persoane sarcina derulării interviului respectiv în conformitate cu normele în vigoare.

(7)  Puteți găsi informații cu privire la modul de creare a CV-ului Europass online la adresa: https://europa.eu/europass/en/create-europass-cv

(8)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

---